

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2024. december 19-i rendkívüli ülésére

**Tárgy: Előterjesztés a piac működtetéséről**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester,  Jegyző,  Osztályvezetők |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Üzemeltetési szabályzat |

Jánoshalma, 2024. december 18.

**Tisztelt Képviselő-Testület!**

A városi piacot, a vásárteret és a Zenészsor utcában lévő állatmérlegelőt a HENDROSZ Kft. üzemelteti. Bérleti szerződése 2024. december 31-én lejár.

Az új piac kivitelezése jelenleg folyamatban van. Elkészülte után a pályázat szerint meg kell hirdetni üzemeltetésre. Addig célszerű, hogy az önkormányzat üzemeltesse a piacot.

Az üzemeltetéshez szükséges egy személy, aki a helyhasználati díjakat beszedi, és egy piacfelügyelő. Közfoglalkoztatási program keretében, munkaköri leírás módosításával a feladat ellátásra fog kerülni. A közterület-felügyelő és a közbiztonsági referens a piacfelügyelő munkáját a piaci napokon segíteni fogják, elsősorban a helyfoglalás irányításában és a rend fenntartásában.

A piacon való árusítás szabályait és a helyhasználati díjakat a mellékelt szabályzat tartalmazza.

A piac üzemeltetési tevékenység bejelentésköteles tevékenység. Az engedélyezési folyamatban a Kormányhivatal Élelmiszerlánc-biztonsági Hivatala és a Járási Hivatal Népegészségügyi Osztálya vesz részt.

Az általános forgalmi adóról szóló 2007. évi CXXVII. törvény 259. § 4. pontja szerint bérbeadás, -vétel: a bérleti szerződésen alapuló jogviszony mellett minden olyan egyéb jogviszony is, amelynek tartama alatt a jogosult az ellenérték egészét vagy túlnyomó részét a termék időleges használatáért téríti vagy téríteni köteles a kötelezettnek.  
Az önkormányzat ingatlan bérbeadás tekintetében áfa mentes, így a fentiek szerint a konkrét hely használatáért fizetendő helyhasználati díj áfa mentes.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete úgy határoz, hogy az Önkormányzat 2025. január 1-től üzemeltetésbe veszi a tulajdonában lévő városi piacot, mely jelenleg ideiglenesen a Jánoshalma, Radnóti u. 13. sz. alatt működik, a vásárteret és a Zenész sor utcai állatmérlegelőt.

A piac üzemeltetési feladatait a saját és a Polgármesteri Hivatal munkatársaival látja el.

A Képviselő-testület elfogadja az előterjesztés mellékletében szereplő, a jánoshalmi piac működtetéséről szóló üzemeltetési szabályzatot.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2024. december 31.